section_heading: Karakteristike
paragraph_text: Stilski je dosljedna kao i historicistička crkva Majke Božje u Olovu iz 1925. i crkva sv. Josipa u Sarajevu 1935. godine. Te su crkve djelo istog projektanta. Lukavačka je drugačija po dosljednoj zidanoj konstrukciji primjerenoj historicističkoj arhitekturi, a one druge dvije su izvedene u armiranobetonskoj konstrukciji. Stilski je najsličnija crkvi u Osovi iz 1926. godine, s naglaskom na kompoziciju volumena i motiv arkada ispod strehe s produženim trakama niz fasadu.